
Kasutusloa andmine (Elektrijaama tee 29, Narva).
1. ASJAOLUD JA MENETLUSE KÄIK

22.02.2017 ehitisregistri keskkonnas läbivaatamiseks laekus Elektrijaama tee 29, Narva püstitatud 20 kv jaotlahoonele kasutusloa taotlus nr 1711371/03769 koos ehitusprojektiga, ehitusdokumentatsiooniga, riigilõivu maksekorraldusega (linnavalitsuse dokumendiregistris nr 1663).
Taotlus on võetud menetlusse. Ehitisregistri menetluse nr 91482.

Esitatud dokumentatsioon vastab ehitusseadustiku nõuetele.
22.02.2017 kasutusloa eelnõu on ehitisregistri kaudu  edastatud Päästeametile kooskõlastamiseks.
30.03.2017 Päästeamet ehitisregistris kooskõlastas kasutusloa eelnõu.

Seega ehitusseadustiku § 55 kohaselt kasutusloa andmisest keeldumise põhjused puuduvad ning Elektrijaama tee 29 püstitatud 20 kv jaotlahoonele võib anda kasutusluba.
2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva linna ehitusmääruse § 27  lõike 3 kohaselt ehitise kasutusloa väljastamise või                 väljastamisest keeldumise ja kehtetuks tunnistamise otsustab Linnavalitsus. 

3.  OTSUS

Väljastada Elektrijaama tee 29 püstitatud 20 kv jaotlahoonele  kasutusluba.
4. RAKENDUSSÄTTED

4.1. Korraldus jõustub seadusega sätestatud korras. 

4.2.    Käesoleva korralduse peale võib esitada Narva Linnavalitsusele vaide haldusmenetluse seaduses  sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

